ΓΡΑΠΤΗ ΕΡΩΤΗΣΗ E-2443/01

υποβολή: Elspeth Attwooll (ELDR) προς την Επιτροπή

(11 Σεπτεμβρίου 2001)

Θέμα: Εισαγωγή οινοπνεύματος και καπνού στην ΕΕ για προσωπική χρήση

Η οδηγία 92/12/ΕΟΚ(1), όπως τροποποιήθηκε, ορίζει ότι οι ιδιώτες μπορούν να εισάγουν σε ένα κράτος μέλος εμπορεύματα για τα οποία έχει καταβληθεί ειδικός φόρος κατανάλωσης σε άλλο κράτος μέλος

χωρίς να τους επιβάλλεται φόρος κατανάλωσης,πό την προϋπόθεση ότι τα αγαθά προορίζονται για προσωπική και όχι για εμπορική χρήση. Το άρθρο 9 της οδηγίας ορίζει ποσότητες, τόσο για καπνό όσο και για οινοπνευματώδη, που μπορούν να χρησιμεύσουν ως οδηγός για τα κράτη μέλη προκειμένου να καθορισθεί κατά πόσον οι εισαγωγές προορίζονται πράγματι για εμπορική ή προσωπική χρήση.

Η εκτελεστική νομοθεσία του ΗΒ απαιτεί από τους ιδιώτες που εισάγουν ποσότητες αγαθών πουπερβαίνουν τα όρια αυτά να πείσουν τους τελωνειακούςπαλλήλους ότι τα προϊόντα δεν θα χρησιμοποιηθούν για εμπορικούς σκοπούς· εάν οιπάλληλοι δεν πεισθούν, τότε μπορεί να προβούν σε κατάσχεση των προϊόντων. Οι ταξιδιώτες παραπονούνται ότι οιπάλληλοι του ΗΒ επιβάλλουν αυθαίρετα τα όρια αυτά. Πιστεύει η Επιτροπή ότι με τη μετάθεση του βάρους της απόδειξης στον ταξιδιώτη και με τις απειλές κυρώσεων κατάσχεσης και φυλάκισης, το ΗΒ εφαρμόζει πιστά τις διατάξεις της οδηγίας 92/12/ΕΟΚ καθώς και τους κανόνες για την ελεύθερη κυκλοφορία·

(1) ΕΕ L 76 της 23.3.1992, σελ. 1.

Απάντηση του κ. Bolkestein εξ ονόματος της Επιτροπής

(29 Οκτωβρίου 2001)

Το άρθρο 8 της οδηγίας 92/12/ΕΟΚ του Συμβουλίου, της 25ης Φεβρουαρίου 1992, σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων πουπόκεινται σε ειδικούς φόρους κατανάλωσης, ορίζει ότι για τα προϊόντα που αποκτούν ιδιώτες για δική τους ανάγκη και τα οποία μεταφέρουν αυτοπροσώπως, οι ειδικοί φόροι κατανάλωσης εισπράττονται στο κράτος μέλος όπου τα προϊόντα αυτά αποκτώνται. Εάν, από την άλλη πλευρά, τα προϊόντα που αποκτήθηκαν σε ένα κράτος μέλος βρίσκονται για εμπορικούς σκοπούς σε άλλο κράτος μέλος, ο ειδικός φόρος κατανάλωσης εισπράττεται στο κράτος μέλος στο οποίο βρίσκονται τα προϊόντα.

Στην περίπτωση που ιδιώτες επιστρέφουν σε ένα κράτος μέλος μεταφέροντας προϊόνταπαγόμενα σε ειδικούς φόρους κατανάλωσης που αποκτήθηκαν σε άλλο κράτος μέλος, η επιβολή ή όχι του ειδικού φόρου κατανάλωσης εξαρτάται από τον προορισμό — εμπορικό ή ιδιωτικό — των προϊόντων. Στο άρθρο 9 παράγραφος 2 της οδηγίας 92/12/ΕΟΚ, παρατίθενται οδηγίες για τη μέθοδο καθορισμού αυτού του προορισμού.

Οι αρχές των κρατών μελών πρέπει να λαμβάνουνπόψη κατά τον προσδιορισμό του προορισμού όλες τις πτυχές της ειδικής περίπτωσης, ή τουλάχιστον όλα τα κριτήρια που απαριθμούνται στο άρθρο 9 παράγραφος 2:

- Την εμπορική ιδιότητα του κατόχου των προϊόντων και τους λόγους κατοχής των προϊόντων·

- Τον τόπο όπου βρίσκονται τα προϊόντα ή, ανάλογα με την περίπτωση, το χρησιμοποιούμενο μέσο μεταφοράς·

- Κάθε έγγραφο σχετικό με τα προϊόντα·

- Το είδος των προϊόντων·

- Την ποσότητα των προϊόντων.

Όσον αφορά το τελευταίο κριτήριο, την ποσότητα των προϊόντων, τα κράτη μέλη μπορούν να επιλέξουν να καθορίσουν ορισμένα ενδεικτικά ποσοτικά επίπεδα, τα οποία δεν μπορεί να είναι κατώτερα των επιπέδων που καθορίζονται στο άρθρο 9 παράγραφος 2 της οδηγίας 92/12/ΕΟΚ. Τα επίπεδα αυτά είναι μόνο ενδεικτικά. Τα κράτη μέλη που επιλέγουν να κάνουν χρήση της δυνατότητας καθορισμού ενδεικτικών ποσοτικών επιπέδων είναι ελεύθερα να προσδιορίσουν τον τρόπο με τον οποίο ο κανόνας αυτός θα ενσωματωθεί στην εθνική τους νομοθεσία.

Ωστόσο, κατά την άποψη της Επιτροπής, πρέπει να τηρηθεί η αρχή σύμφωνα με την οποία οι αρχές των κρατών μελών, λαμβάνονταςπόψη όλα τα κριτήρια του άρθρου 9 παράγραφος 2, καθορίζουν εάν τα προϊόντα προορίζονται για εμπορικούς σκοπούς ή για ιδιωτική χρήση. Δεν πρέπει να βασίζουν την επιλογή τους σε ένα και μόνο κριτήριο, είτε πρόκειται για την ποσότητα των προϊόντων ή οποιοδήποτε άλλο στοιχείο, και στη συνέχεια, να δίνουν στον ιδιώτη την ευκαιρία να αποδείξει ότι τα προϊόντα κατέχονται για άλλους σκοπούς.

Όσον αφορά τις κυρώσεις που επιβάλλονται σε περίπτωση παραβίασης της νομοθεσίας περί ειδικών φόρων κατανάλωσης, τα κράτη μέλη, ελλείψει εναρμονισμένων κοινοτικών κανόνων, είναι κατά κανόνα ελεύθερα να καθορίζουν το δικό τους σύστημα κυρώσεων. Οι εν λόγω κυρώσεις πρέπει ωστόσο να τηρούν τους γενικούς κανόνες του κοινοτικού δικαίου, και ειδικότερα την αρχή της αναλογικότητας. Αυτό σημαίνει ότι οι κυρώσεις δεν πρέπει να είναι αυστηρότερες από όσο απαιτείται για την επίτευξη των στόχων τους.

Η Επιτροπή επί του παρόντος εξετάζει καταγγελίες σχετικά με τον τρόπο με τον οποίο το Ηνωμένο Βασίλειο έχει μεταφέρει ορισμένες πτυχές της οδηγίας 92/12/ΕΟΚ στο εθνικό δίκαιο. Η Επιτροπή αναμένει το πόρισμα αυτής της έρευνας για να καθορίσει εάν, κατά τη γνώμη της, το Ηνωμένο Βασίλειο έχει εφαρμόσει πιστά την οδηγία.